John Anderson
John Anderson, szivem John,
Midőn találkozánk,
Hajad hollószinű volt,
Szép szemed csupa láng.
Most bágyadt a szemed, John,
Hajad meg' hófehér:
De áldás ősz fejedre,
John Anderson, azér'!

Együtt jövénk, szivem John,
A hegytetőre fel,
S vig napjainkat is, John,
Együtt töltöttük el.
Most lefelé megyünk, John,
De kézfogvást, hiven;
S ott lent együtt is alszunk,
John Anderson, szivem!
Versek

en:John Anderson
cs:Výbor z písní a ballad/Jan Andersen
de:John Anderson
fi:John Anderson
fi:John Anderson (Uotila)
ru:Джон Андерсон, сердечный друг (Бёрнс/Михайлов)